ਕੋਰੱਤੂਰ ਝੀਲ
ਕੋਰੱਤੂਰ ਐਰੀ, ਜਾਂ ਕੋਰੱਤੂਰ ਝੀਲ, ਜਿਸ ਨੂੰ ਵੈਂਬੂ ਪਸੁਮਈ ਥਿੱਟੂ ਵੀ ਕਿਹਾ ਜਾਂਦਾ ਹੈ, ਕੋਰਾਤੂਰ, ਚੇਨਈ, ਭਾਰਤ ਵਿੱਚ 990 ਏਕੜ ਵਿੱਚ ਫੈਲੀ ਹੋਈ ਇੱਕ ਝੀਲ ਹੈ। ਇਹ ਚੇਨਈ-ਅਰਾਕੋਨਮ ਰੇਲਵੇ ਲਾਈਨ ਦੇ ਉੱਤਰ ਵੱਲ ਪੈਂਦੀ ਹੈ। ਇਹ ਸ਼ਹਿਰ ਦੇ ਪੱਛਮੀ ਹਿੱਸੇ ਵਿੱਚ ਪੈਂਦੀਆਂ ਝੀਲਾਂ ਵਿਚੋਂ ਸਭ ਤੋਂ ਵੱਡੀ ਝੀਲਾਂ ਵਿੱਚੋਂ ਇੱਕ ਝੀਲ ਹੈ। ਕੋਰਾਤੂਰ ਏਰੀ ਤਿੰਨ ਜਲ ਭੰਡਾਰਾਂ ਦੀ ਇੱਕ ਲੜੀ ਵਿੱਚੋਂ ਇੱਕ ਜਲ ਭੰਡਾਰ ਹੈ, ਜਿਸ ਵਿੱਚ ਅੰਬਤੂਰ ਏਰੀ ਦਾ ਪਾਣੀ ਅਤੇ ਮਾਧਵਰਮ ਏਰੀ ਦਾ ਪਾਣੀ ਵੀ ਸ਼ਾਮਲ ਹਨ, ਜਿੱਥੇ ਇੱਕ ਦਾ ਵਧਿਆ ਹੋਇਆ ਪਾਣੀ ਦੂਜੇ ਵਿੱਚ ਪਹੁੰਚਾਇਆ ਜਾਂਦਾ ਹੈ। 1970 ਦੇ ਦਹਾਕੇ ਦੇ ਅਖੀਰ ਵਿੱਚ ਜਦੋਂ ਘਾਟ ਸੀ ਤਾਂ ਝੀਲ ਦੇ ਪਾਣੀ ਦੀ ਥੋੜ੍ਹੇ ਸਮੇਂ ਲਈ ਚੇਨਈ ਵਾਸੀਆਂ ਨੂੰ ਸਪਲਾਈ ਕੀਤੀ ਗਈ ਸੀ। ਹਾਲਾਂਕਿ, ਸਾਲਾਂ ਤੋਂ, ਝੀਲ ਦੇ ਆਸੇ - ਪਾਸੇ ਦੇ ਖੇਤਰਾਂ ਜਿਵੇਂ ਕਿ ਪੱਤਰਾਵੱਕਮ, ਅਥੀਪੇਟ ਅਤੇ ਅੰਬਤੂਰ ਤੋਂ ਸੀਵਰੇਜ ਦੇ ਗੰਦੇ ਪਾਣੀ ਅਤੇ ਉਦਯੋਗ ਦੇ ਗੰਦੇ ਪਾਣੀ ਨਾਲ ਦੂਸ਼ਿਤ ਹੋ ਗਈ ਹੈ।